容祖兒

容祖兒係香港女歌手，個人世界巡迴演唱會總場次高達120場。

1999年憑出道作《未知》攞咗香港四大電子傳媒頒獎禮嘅新人獎，首專輯《EP Joey》因為試過排喺香港IFPI唱片銷量榜榜首成23個禮拜而打破樂壇紀錄。2003年憑成名作《我的驕傲》橫掃四台嘅歌曲獎同女歌手獎而殺入香港一線女歌手之列；同年亦以《我》嘅國語版《揮着翅膀的女孩》喺華語樂壇嶄露頭角。從2005年開始，連續7次攞咗四台女歌手大獎，加埋《心淡》、《16號愛人》等令人熟悉嘅作品，正式證明佢嘅天后地位。

2016年2月，容祖兒正式加盟湖南衛視《我是歌手》第四季、為第二位補位歌手，進一步開拓佢喺華語樂壇嘅事業。

演藝生涯

1998年以前：初試啼聲 
容祖兒係荃灣仁濟醫院出世，佢鄉下係廣東新會，喺馬鞍山信義學校、沙田培英中學、聖芳濟各書院畢業同香港專業教育學院旅遊系證書課程，小學時已參與各類型嘅歌唱比賽。

1995年，喺Big Echo卡拉OK大賽中憑關淑怡《一首獨唱的歌》贏咗金獎同正東唱片歌手合約，第二年出首隻單曲《第一次我想醉》，為電影《4個32A和一個香蕉少年》嘅主題曲，但一曲推出後就被公司高層黃柏高以「她不漂亮」為由解約。失業期間為減輕阿媽嘅經濟負擔，曾任職文員同幫阿媽打理時裝店以賺取收入，直到喺正東舊同事介紹下轉投佳音唱片，錄咗日劇《同一屋簷下2》主題曲《溫暖的詩句》，後因佳音唱片撤離香港業務而再度被解約。之後做咗已故歌手羅文嘅徒弟，並一同轉投飛圖唱片。

1999年－2000年：正式出道 
1999年，容祖兒正式出道，同獲得公司賞識同資助佢離開香港深造3個月。1999年12月公司被英皇娛樂收購，飛圖旗下歌手包括謝霆鋒同佢都同時成為英皇娛樂旗下歌手。嗰時，佢同葉佩雯、何嘉莉被英皇娛樂同傳媒界冠做英皇三小花，但隨著其餘2人走咗，此稱號亦漸漸被人遺忘。

1999年9月29號，佢出首張EP《EP Joey》，銷量達13萬張，破紀錄成為首位樂壇新秀跨世紀連續停留喺IFPI唱片銷量榜長達23個禮拜有關紀錄直到依家重未有任何新人能夠打破，而佢首隻主打《未知》，就係改編自Jennifer Paige嘅《Crush》，除獲得3個香港電子傳媒流行榜嘅冠軍位置外，都助佢攞到各大樂壇頒獎禮嘅新人獎。

2000年4月18號，佢出第2張EP《不容錯失》，同名主打歌《不容錯失》幫佢帶嚟第一個香港四大電子傳媒流行榜共同冠軍；同年9月5號出首張個人大碟《誰來愛我》，同喺11月19號舉行佢個人第一次紅館演唱會《~H2O+ 容祖兒美麗在望慈善演唱會》，呢年度祖兒已首嘗女歌手獎項，攞咗「叱咤樂壇女歌手銅獎」。

2001年－2002年：多元發展 
2001年，佢先後出2張廣東大碟《全身暑假》、《隆重登場》同首張精選大碟《喜歡祖兒》。而後者重成為2001年IFPI最高唱片銷量大碟，主打歌《痛愛》成為佢代表作。12月6號出首張國語大碟《說真的》，正式開拓佢嘅華語市場。同年10月25號至27號，佢以四面台形式舉行一連3場首次個人售票演唱會《~H2O+容祖兒隆重登場演唱會2001》。雖然佢上半年聲帶發炎，經歷咗失聲嘅時期，一度以為自己歌唱事業就咁完結，之後積極接受治療，好返後繼續開拓佢演唱生涯。

除咗發展歌唱事業，佢都嘗試向電影圈發展，一口氣接拍咗3部電影：《百分百感覺II》、《我的野蠻同學》同《蘋果咬一口》。

2002年，佢先喺5月出年度廣東大碟《Something About You》，10月份重出第2張國語大碟《一個人的情歌》同第2張精選《喜歡祖兒2》，主打歌《爭氣》重攞咗「叱咤十大」歌曲獎項，首次包辦四台所有金曲獎。

2003年－2005年：晉身天后 
憑住《我的驕傲》佢出嗮名，喺年尾橫掃樂壇頒獎禮，攞咗多項歌曲大獎，包括《十大勁歌金曲頒獎典禮》「十大勁歌金曲金獎」、《十大中文金曲頒獎音樂會》「全球華人至尊金曲」、《新城勁爆頒獎禮》「新城勁爆年度歌曲」同《叱咤樂壇流行榜頒獎禮》「專業推介．叱咤十大」。首歌重帶挈佢首次上《十大勁歌金曲》「最受歡迎女歌星」、「叱咤樂壇女歌手金獎」同「叱咤樂壇我最喜愛的女歌手」寶座，成功躋身一線。憑住上述幾個大獎，佢成為呢年港樂頒獎禮嘅大贏家，攞咗「四台聯頒傳媒大獎」。

2004年，佢繼續專注歌唱事業，4月29號月10月14號分別出《Nin9 2 5ive》同《Give Love A Break》2張廣東碟，當中以歌曲《一拍兩散》、《世上只有》、《16號愛人》令人熟悉。年尾除繼續拎勁歌「最受歡迎女歌星」同「叱咤樂壇我最喜愛的女歌手」外，重首次攞咗港台增設嘅獎項「最優秀流行女歌手」，同第2次攞咗「四台聯頒傳媒大獎」，正式證明佢天后地位。

踏入2005年，佢雖然重係人氣高企，同成功喺紅館連開8場《Reflection of Joey's Live》演唱會，但歌路上似乎同以往有啲重覆，所以有樂評質疑佢已陷入事業瓶頸。

2006年－2007年：突破枷鎖 
有見及此，佢喺2006年轉型，年頭嘅廣東大碟《Ten Most Wanted》顛覆之前嘅「K歌風格」，試咗唔同嘅音樂種類同題材，當中主打歌《赤地雪》重係佢做連鎖電器店百老匯代言人後嘅首隻廣告歌；年中嘅第4張國語大碟《Jump Up》請咗羅志祥一齊合唱《飆汗》。而年尾出嘅壓軸廣東大碟《Close Up》，佢重係卸任佢天后身段，唱出《卸妝》、《蒸餾》等歌曲，描繪女強人鮮為人知嘅背後一面。

2007年，佢再喺7月同11月出第5張國語大碟《小小》同廣東大碟《Glow》，前者請咗台灣天王周杰倫幫佢整同名主打；後者就係以「光」做主題，第一主打《逃》嘅「傾斜45度角」舞步重係深入民心。喺年尾嘅頒獎禮上，佢再次攞咗四台女歌手大獎，標誌住歷時2年嘅轉型成功，佢終能突破佢嘅「K後」枷鎖。

2008年－2010年：再創高峰 
2008年頭，佢第5次上紅館舞台，舉行一連10場嘅《StarLight 演唱會》，反應空前熱烈，重喺4月再次舉行 Part 2。個唱期間佢嘅舞蹈表演以至舞台效果等各方面都獲各界好高評價，其中《逃》同《Power Medley》係容祖兒喺舞台上嘅標誌作，引嚟歌手仿傚。同年8月，佢獲邀做北京奧運會開幕式同閉幕式表演嘉賓；9月出由《StarLight》音樂總監王雙駿監製嘅年度廣東大碟《In Motion》，其中《跑步機上》成為四台冠軍作品，同《陪我長大》一同做咗年尾頒獎禮嘅十大歌曲。

2009年係佢出道嘅第10年，廣東大碟《A Time For Us》同國語大碟《很忙》相繼喺4月同8月出。為紀念入行10週年，佢特別喺10月喺香港文化中心大劇院­舉行2場《Perfect 10 演唱會》，以《一首獨唱的歌》為個唱揭開序幕，憶述當年喺歌唱比賽加入樂壇嘅苦況，同喺台上大唱近30首大熱金曲，包括《逃避你》、《抱抱》、《華麗邂逅》等，­同歌迷一齊見證佢嘅黃金10年。同月受邀出席央視國慶聯歡晚會，獻唱《祖國兒女》。11月同好友陳奕迅喺亞洲博覽館舉行903id club拉闊音樂會。年尾憑《搜神記》繼2003年後再攞「金曲金獎」，重首次獲頒2首金曲同第3次攞咗「四台聯頒傳媒大獎」。

2010年先後完成《StarLight 演唱會》海外巡演嘅澳洲墨爾本站同悉尼站，同出2張EP《Joey Ten》同《空港》。前者點題作《一直看見天使》出自填詞人好友黃偉文手筆，係佢幫容祖兒「度身訂造」嘅10週年主題曲；後者就寓意機場嘅意思，係年尾紅館個唱《Concert Number 6》嘅主題專輯。個唱期間，佢施展渾身解數，除咗一貫嘅勁歌熱舞同深情演唱外，重首次以結他自彈自唱演唱會主題曲《空港》。佢都係香港首位女歌手可以喺10年內開辦6次個人紅館演唱會，總場次高達44場。

2011年－2013年：音樂自主 
2011年頭，佢先後代表香港出席首屆「香港亞洲流行音樂節」同喺英國倫敦皇家阿爾伯特音樂廳舉辦首次歐洲演唱會，係繼師父羅文同陳奕迅後第3位香港歌手如駐呢個場地演出。9月，出等咗2年嘅廣東大碟《Joey & Joey》，呢次大碟以未曾合作過嘅音樂人嘅作品為主，如前RubberBand成員藝琛、Mattew Tisher同Andrew Ang、方大同、方皓玟同恭碩良等。其中主打《花千樹》同《牆紙》都係四台冠軍作品，2個都喺網絡平台上攞到高點擊率，專輯之後重攞咗「新城勁爆年度專輯」。

2012年7月出嘅國語專輯《Moment》就係同台灣音樂人如王治平、陳小霞、吳青峰、蔡健雅、黃韻玲等合作為主，主打歌《正好》、《霧裡看花》同《加大力度》喺各大流行榜攞到唔俗嘅成績，被外界叫做係佢質素最高嘅國語專輯。8月，佢到訪河岸留言，舉行佢首個喺台灣嘅音樂會。11月出席韓國《Mnet亞洲音樂大獎》，獲頒「最受歡迎歌手」。同年，佢亦接拍電影《DIVA華麗之後》，角色嚴靖怡同佢本人幾有共通之處，所以發揮唔俗，主題曲《追風箏的風箏》重獲提名《香港電影金像獎》「最佳原創電影歌曲獎」。

2013年佢出廣東大碟《小日子》，唱片銷量同口碑幾好，除咗憑《天窗》攞咗CASH「最佳女歌手演繹」，重被指有望問鼎「叱咤至尊唱片大獎」。同年12月，佢舉行首個跨年個唱《JOEY YUNG in CONCERT 1314》，反應熱烈，15場門票好快賣嗮。雖然歌唱中段佢曾病倒失聲，但重憑住佢意志堅持完成演出，贏到樂迷嘅掌聲同認可。

2014年：稍作休息 
演唱會後失聲，加上家人身體抱恙，2014年佢放慢腳步，喺音樂方面付出稍減，將重心轉移至家庭上。本年佢剩係繼續咗佢《1314》巡演同獻唱電影主題曲，冇出任何專輯。年尾展開「Side Project」，先後派上歌曲《天然呆》同《樂觀》，前者曲風輕快清新，後者就破天荒請咗日本殿堂級女歌手五輪真弓幫佢作曲，繼2003年《我的驕傲》後攞咗叱咤樂壇流行榜2個禮拜冠軍。

2015年－2017年：事業回勇 
進入2015年，容祖兒事業全面回勇，年初嘅2首主打《這麼近那麼遠》同《飄紅》各有特色：前者翻唱歌神張學友1995年嘅作品，感情演繹豐富；後者內容圍繞腦退化症，題材新穎。年中受邀幫無綫外購劇《武則天》獻唱港版主題曲《女皇》，喺網絡上好紅，攞咗超過300萬點擊率。同年同好友李克勤出《世界真細小》，係2人自2004年《刻不容緩》後嘅再次合作。2人重喺9月合辦12場紅館演唱會，門票好快賣嗮、個唱好多好評。年尾專注同監製馮翰銘合作嘅新碟，新作《黃昏點唱機》以香港文化做題材，係佢少有「貼地」嘅作品。

2016年2月，加盟湖南衛視《我是歌手》第四季、為第二位補位歌手，之後喺突圍賽演唱《放開你的頭腦》以第二名突圍成功，喺總決賽第一輪遭到淘汰。6月出專輯《J-POP》，即刻攞咗香港唱片商會銷量榜冠軍同iTunes專輯榜第一位，同喺商台叱咤樂壇流行榜取得優異成績，係2016年嘅「至尊唱片」。12月，出首張國語精選《一百個我》。

2017年頭，佢先後翻唱2首自己嘅舊作《最好時光》同《麻煩你》，幫佢喺3月下旬至4月中旬嘅17場《My Secret·Live》演唱會揭開序幕。呢次個唱係以非派台歌曲為主，製作上亦嘗試加入舞台劇元素，請咗本地著名舞台劇工作者彭秀慧做總監。演出其間吸引大批圈中名人好友入場欣賞，唱片監製舒文形容呢次個唱係「前無古人，後無來者」，音樂製作人於逸堯重指呢個演唱會「證明了這個小漁港的軟實力」。2017年1月，受邀出席KKBOX風雲榜做表演嘉賓。6月，受邀出席第28屆金曲獎擔任頒獎嘉賓。

2018年－2020年：雙十年華 
2019年8月，容祖兒連開19場《Pretty Crazy演唱會》，嘉賓陣容鼎盛，尾場仲唱足四個鐘，超時罰款累積金額過百萬。2019年尾，容祖兒貼咗張戴住口罩嘅相，好快引嚟內地網民抨擊，佢即刻發表聲明道歉，指自己熱愛祖國。

2020年年頭，開展「Pretty Crazy 演唱會」嘅世界巡迴演出，更首度喺荷蘭開唱。4月作為首位香港本地女歌手上咗時尚雜誌《VOGUE》香港版封面，首次合作國際知名攝影師組合「Luigi and Iango」，喺歐洲巡唱期間喺法國巴黎拍。10月當選香港十大傑出青年，以表揚佢喺個人事業同社會服務方面做嘅貢獻。同月宣布以首發前輩歌手身份參加東方衛視《我們的歌》第二季。11月推出首次參與作曲嘅單曲〈東京人壽〉，並喺第二年年頭相繼喺香港五大流行榜夾埋攞到十個禮拜冠軍。

2021年1月，參加芒果TV明星女團競演真人騷節目《乘風破浪的姐姐2》。2月出咗單曲〈煙花紀〉，歌名取自2009年大熱作品〈搜神記〉嘅尾段歌詞。

音樂作品

粵語大碟／EP／新曲+精選

其他專輯

派台歌曲成績 
呢個係動態嘅未完成一覽，內容可能會隨時增加，所以佢可能永遠都唔會補充完整，但歡迎您隨時修改同列明來源。<noinclude>

(1) 代表歌曲攞咗2個禮拜冠軍

(*) 代表歌曲重喺榜上

(×) 代表歌曲冇派往該平台

音樂會同演唱會
香港大型／主要演唱會

世界巡迴演唱會

其他音樂會同演唱會 

演出作品 
 電影 

電視劇 無線電視 其他影視演出 

音樂特輯 2001年英皇娛樂製作《容祖兒東京音樂特輯》2004年英皇娛樂製作《容我說》2008年無綫電視製作《藍兒本色》
無綫電視製作《現代塵世美》	2009年英皇娛樂製作《Perfect Ten Documentary》
無綫電視製作《容祖兒 ‧ 光輝十年》2010年無綫電視製作《我的故事‧我的歌》

音樂微電影  2003年《獨照》飾 祖兒2012年《霧裡看花》飾 Joey
《遺落在北海道的回憶》飾 Joey

綜藝節目 2016年 《我是歌手》第四季
 《天天向上》
 《快樂大本營》
 《全員加速中》
 《我想和你唱》
 《我的新衣》
 《我愛香港》2017年  《奔跑吧》
 《快樂大本營》
 《超強音浪》

廣告、代言人同大使 

容祖兒自出道以嚟一直人氣高企，所以有唔少廣告商嘅青睞，獲邀成為多個品牌嘅代言人，令人熟悉嘅廣告有~H2O+、麥當勞「Shake Shake薯條」、百老匯同板長壽司等。最近拍攝嘅廣告就係DBS Eminent信用卡。另外，容祖兒形象正面健康，亦獲唔少慈善團體或政府機構邀請擔任大使，如宣明會「饑饉之星」、立法會選舉選民登記大使等。

廣告 1999年~H2O+ 護膚品 - 平面廣告
Bossini 服裝 - " Y2K" 系列平面廣告
法國婚紗 - 平面廣告2000年Compass Visa 信用卡－電視同平面廣告
花王 – 樂而雅 電視同平面廣告
~H2O+美白系列護膚品 - 電視同平面廣告
Oasis Spa 美容中心－平面廣告
香港電訊 IBM - 平面廣告
四洲牛奶糖 -電視廣告
香港電訊 網上行
~H2O+冬季Eye Lifter護膚品
~H2O+綠茶系列護膚品2001年尼康相機 - 平面廣告
Compass Visa 信用卡－電視同平面廣告
碧婷洗髮露－電視同平面廣告
花王 樂而雅－電視同平面廣告
~H2O+ 控油磨沙者喱
~H2O+ 纖體修身露
四洲咖啡糖2002年尼康 相機
伊米奴便服
日清出前一丁通心寶 
~H2O+ 水中美白系列
日清出前一丁即食麵 
~H2O+ 減肥系列
西門子手提電話8008
~H2O+ 水磨坊
Citibank Oasis VISA Card
泓景臺樓盤2003年伊米奴便服
尼康 相機
日清出前一丁醬意寶
Fit型堂纖體
星Mobile新世界流動多媒體服務
西門子手機SL55
McDonald's I'm lovin it Brand Campaign
McDonald's Shake Shake Fries2004年2004 ~H2O+ 護膚品
~H2O+ 化妝品
可口可樂
36°C伴暖棉內衣
刀嘜油 
@Home 傢俬
英皇珠寶
"瘦身教館" 的消腩丸同沖涼瘦 
奇客餅乾
幸福醫藥 
伊米奴便服2005年老行家燕窩
奇客餅乾
@Home 傢俬
~H2O+ 護膚品 
Lux Super Rich 洗髮同沐浴用品
網上行 ~ Love Music
伊米奴便服
美心月餅
百老匯2006年Budweiser 2006世界盃
美心冰皮月餅
百老匯
McDonald's Shake Shake Fries
NCM 向祖兒狂呼
MOOV
Citizen xC 手錶2007年Mioggi 護膚品
Charminglady 彩妝同謢膚品 
百老匯
Citizen xC 手錶
McDonald's Shake Shake Fries
Neway 零時零分好K Fun
港鐵·一路帶動生活2008年McDonald's Shake Shake Fries
Citizen xC 手錶
百老匯
Mioggi 護膚品
Reebok 運動用品2009年McDonald's Shake Shake Fries
More 美容產品
可口可樂
Reebok 運動用品
百老匯
Mioggi 護膚品
櫻雪 廚具用品
香港亞洲遊戲展2010年McDonald's 35週年廣告
百老匯
Reebok 運動用品
Mioggi 護膚品
Summer's eve 女性衞生用品 
櫻雪 廚具用品2011年百老匯
Mioggi 護膚品
Reebok 運動用品
Summer's eve 女性衞生用品 
清熱酷 綠涼茶飲品
Bossini 反鬥奇兵系列
Osim 推拿腳機廣告 2012年百老匯
Osim 推拿腳機廣告 
Kiddi奇迪
Bossini 春夏時尚系列
Osim「按摩美梳化」廣告
清酷 飲品
板前、板長壽司 
櫻雪廚櫃廣告 
MOOV音樂愛你 2013年百老匯
板前、板長壽司 
櫻雪廚櫃廣告 
凱芙蘭 Snail蝸牛小金瓶護膚品
好迪洗髮水
~H2O+－電視同平面廣告

大使 2000年香港立法會選舉選民登記大使
千禧兒童教育大使
正義和平大使
廣州保護母親河大使
愛心展能大使2001年香港海洋公園太平洋海岸之星
無煙家庭大使
聯合國兒童基金會健康之星2004年保良局「兒童助養大使」
「世代無肝炎」宣傳大使2005年香港兔唇裂顎協會關懷大使
保護海港協會「保護海港大使」2006年耳聽心言「護耳之星」
香港五四青年節2006「五四青年大使」
香港世界宣明會2006「饑饉之星」2007年：港台「第二屆愛心獎2007頒獎禮」－愛心大使
「世代無肝炎」宣傳大使
回歸10年－煙花匯演暨群星耀香江－煙花匯演大使
香港區議會選舉選民登記大使2009年亞洲遊戲展推廣大使2010年2010廣州亞運會 亞運歌曲推廣大使2011年樂施會 中國發展基金「樂施大使」
第3屆全港運動會 推廣大使2012年樂施會 中國發展基金「樂施大使」2013年'''
樂施會 中國發展基金「樂施大使」
香港貿易發展局 香港時尚設計展 推廣大使
第4屆全港運動會 推廣大使
器官捐贈 愛心大使

榮譽同獎項 
容祖兒自1999年加入樂壇至依家攞獎無數。出道年囊括四台新人獎項，翌年重打入女歌手三甲，攞咗「叱咤女歌手銅獎」。2002年成績有所突破，憑《爭氣》包辦四台所有歌曲獎。2003年係佢豐收嘅一年，一首令人熟悉嘅《我的驕傲》橫掃樂壇獎項，攞咗勁歌「金曲金獎」、港台「全球華人至尊金曲」等多項大獎，重令佢首次上「最受歡迎女歌星」同「叱咤女歌手金獎」寶座，成功躋身一線。2004年再下一城，憑《世上只有》、《一拍兩散》等熱門歌曲蟬聯「四台聯頒傳媒大獎」，再次成為香港頒獎禮嘅大贏家，證明咗天后地位。2008年首次攞勁歌「亞太區最受歡迎女歌星」，睇到佢海外人氣亦有所提升。2014年因失聲問題同家人身體問題，喺音樂方面付出稍減，聲勢有所回落，重攞咗「叱咤女歌手銀獎」。2016年佢事業返嚟，專輯《J-POP》口碑好好，攞咗「叱咤至尊唱片大獎」。

個人方面，佢先後喺2014年同2016年攞無綫電視同新城電台頒發「最受歡迎歌手十年大獎」同「勁爆25週年音樂大獎」，對樂壇嘅貢獻有肯定。

主要音樂獎項紀錄 
 3次攞咗「四台聯頒傳媒大獎」，成為香港樂壇頒獎禮嘅大贏家
 7次攞咗四台女歌手大獎
 12次成為無綫勁歌「最受歡迎女歌星」
 2次攞勁歌「亞太區最受歡迎女歌星」
 3次攞咗勁歌「金曲金獎」
 16屆港台「優秀流行歌手」
 13屆港台「最優秀流行女歌手」
 15屆港台「全年最高銷量女歌手」
 6次包辦港台「優秀流行歌手」、「全國最佳女歌手」、「最優秀流行女歌手」、「全年最高銷量女歌手」
 2次攞商台「叱咤樂壇我最喜愛的女歌手」
 連續17年打入「叱咤樂壇女歌手」三甲位置，包括11次金獎
 12次攞咗「叱咤十大」獎項
 9次攞「新城勁爆女歌手」
 8次攞「新城全球勁爆歌手」
 3次攞「勁爆播放指數歌手大獎」
 1999年－2013年連續15年無間斷攞咗「新城勁爆頒獎禮」獎項
 1999年－2016年連續18年無間斷攞咗「叱咤頒獎禮」、「十大中文金曲」、「勁歌金曲」獎項

香港四大電子傳媒頒獎禮獎項

年度頒獎禮

華語頒獎禮

其他本地、內地、海外獎項

影視獎項

容祖兒官方網站
容祖兒Facebook專頁

英皇娛樂：容祖兒個人檔案
種子音樂：容祖兒個人檔案
容祖兒 李克勤 演唱會 2015